Diari Oficial de la Generalitat Valenciana


Sumari del DOGV 6464, del 21-02-2011 (2011/1546)

Notificació de la sentència dictada en el judici verbal número 860/2010.
------------------------------------------------------------------------

### Dades del document

Número de DOGV
:   6464

Data del DOGV
:   21-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1546


Organisme emissor
:   Jutjat de Primera Instància Número 2 de Nules

Tipus de document
:   Edicte

Notificació de la sentència dictada en el judici verbal número 860/2010. [2011/1546]  
Judici verbal 000860/2010  
Part demandant: Mohamed Drouri.  
Part demandada: Mohammed Cherkaoui.  
Sobre: altres verbals.  
Eugenio Ángel Martín Sánchez, secretari del Jutjat de Primera Instància número 2 de Nules, faig saber:  
Que en el judici a què s'ha fet referència més amunt s'ha dictat la sentència de data 30 de novembre de 2010, que té l'encapçalament i la dispositiva que, literalment, són com segueix:  
«Sentència número 164/2010  
Jutgessa que la dicta: Tomasa Olivas Rubio.  
Lloc: Nules.  
Data: 30 de novembre de 2010.  
Part demandant: Mohamed Drouri.  
Advocat: Carlos Marín Juan.  
Procuradora: Mercedes Viñado Bonet.  
Part demandada: Mohammed Cherkaoui.  
Objecte del judici: altres verbals.  
Tomasa Olivas Rubio, jutgessa substituta del Jutjat número 2 de Primera Instància i Instrucció de Nules, he vist les precedents actuacions de judici declaratiu verbal amb el número 860/2010 seguides a instàncies de la procuradora dels tribunals Mercedes Viñado Bonet, en representació de Mohamed Drouri, contra Mohamed Cherkaoui, en situació processal de rebel·lia.  
Dispositiva  
Estime la demanda formulada per la procuradora dels tribunals Mercedes Viñado Bonet, en nom i representació de Mohamed Drouri, contra Mohamed Cherkaoui, declare que pertoca i en conseqüència condemne la persona demandada a satisfer a la part actora la quantia de mil nou-cents vuitanta-quatre euros (1.984 euros), més els interessos legals des de la interposició de la demanda, amb imposició expressa de costes.  
Contra aquesta resolució es pot interposar un recurs d'apel·lació de conformitat amb els articles 455 i següents de la Llei d'Enjudiciament Civil, que s'haurà de preparar dins del termini de cinc dies, comptador des que es publique.  
Així mateix faig saber:  
Que en el judici a què s'ha fet referència més amunt s'ha dictat la interlocutòria de data 28 de gener de 2011, que té l'antecedent de fet i la part dispositiva que, literalment, són com segueix:  
Interlocutòria  
Jutge que la dicta: Tomasa Olivas Rubio.  
Lloc: Nules.  
Data: 28 de gener de 2011.  
Antecedent de fet:  
Únic. La procuradora Mercedes Viñado Bonet, en nom i representació de Mohamed Drouri va presentar escrit, en data 20 de gener de 2011, i va sol·licitar l'aclariment de la sentència dictada en data 30 de novembre de 2010, en el sentit d'afegir en la dispositiva d'aquesta la condemna del demandat Mohamed Cherkaoui a "que es duga a cap al seu habitatge, i a càrrec seu, els treballs necessaris per a evitar noves filtracions d'aigua, consistents en reparar l'estanquitat del sifó de la seua banyera, amb la reparació i el segellament d'aquest", ja que així es feia constar en la pètita de la demanda.  
Part dispositiva  
Que procedeix aclarir la sentència de data 30 de novembre de 2010, sol·licitada per la procuradora Mercedes Viñado Bonet, en nom i representació de Mohamed Drouri, en la part dispositiva de la qual s'haurà d'incloure, a més dels pronunciaments que aquesta conté el següent: «Que condemne igualment al demandat a que duga a cap en el seu habitatge, i a càrrec seu, els treball necessaris per a evitar noves filtracions d'aigua, consistents en reparar l'estanquitat del sifó de la seua banyera, amb la reposició i segellament d'aquest". Feu referència d'aquesta interlocutòria en la sentència que ha sigut corregida per ell, i uniu-la al llibre de sentències i deixeu en les actuacions certificat literal d'aquesta, d'acord amb el que estableix l'article 213 de la Llei d'Enjudiciament Civil i en els articles 265 i 266 de la Llei Orgànica del Poder Judicial».  
Atés que es desconeix el domicili o la residència actuals del demandat Mohamed Cherkaoui, de conformitat amb el que es disposa en l'article 497 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la referida sentència i la interlocutòria d'aquesta sentència.  
Nules, 28 de gener de 2011.- El secretari judicial: Eugenio Martín Sánchez.